|  |  |  |
| --- | --- | --- |
| ГРБОВИ ЗА МЕМОРАНДУМ | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16,  21 000 Nový Sad  Tel: +381 21 487 4867  [ounz@vojvodina.gov.rs](mailto:ounz@vojvodina.gov.rs) | |
|  | Číslo: 128-451-575/2023-01 | Dátum: 1. marca 2023 |

Podľa článku 5 Pokrajinského parlamentného uznesenia o prideľovaní rozpočtových prostriedkov na financovanie a spoločné financovanie programových aktivít a projektov v oblasti základného a stredného vzdelávania a výchovy a žiackych štandardov v Autonómnej pokrajine Vojvodine (Úradný vestník APV č. 14/15 a 10/17) a článku 24 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/2014, 54/2014- iné uznesenie, 37/16, 29/17, 24/19, 66/2020 a 38/21), pokrajinský tajomník vypisuje

**SÚBEH NA FINANCOVANIE A SPOLOČNÉ FINANCOVANIE PROGRAMOV A PROJEKTOV V OBLASTI VZDELÁVANIA V AP VOJVODINE V ROKU 2023**

Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) v súlade s finančným plánom na rok 2023 vyčleňuje 17 500 000,00 dinárov na programy a projekty v oblasti vzdelávania v AP Vojvodine na:

**A) FINANCOVANIE A SPOLUFINANCOVANIE PROGRAMOV A PROJEKTOV V OBLASTI PREDŠKOLSKEJ VÝCHOVY A VZDELÁVANIA V AP VOJVODINE V ROKU 2023**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2023 na financovanie a spoločné financovanie programov a projektov na zvyšovanie kvality predškolskej výchovy a vzdelávania v AP Vojvodine v roku 2023 vynášajú **700 000,00 dinárov.**

Tieto prostriedky sú určené na tieto priority:

1. **Modernizácia výchovno-vzdelávacej práce**

a) modernizácia výchovno-vzdelávacej práce prostredníctvom inovácie a tvorivosti všetkých účastníkov,

b) odborný rozvoj personálu (pre nevyvinuté a výrazne nevyvinuté jednotky lokálnej samosprávy podľa unikátneho zoznamu vyvinutosti regiónov a jednotiek lokálnej samosprávy).

1. **Podporovanie inkluzívnej výchovy a vzdelávania**

a) sociálne začlenenie a podpora detí s poruchami v rozvoji a zdravotným postihnutím a detí zo sociálne citlivých skupín,

b) podpora detí s výnimočnými schopnosťami, rozvoj talentov v súlade s ich výchovno-vzdelávacími potrebami.

1. **Pestovanie multikultúrnosti / interkultúrnosti a tradície, materinského jazyka príslušníkov národnostných menšín – národnostných spoločenstiev**

a) vytváranie podmienok pre vzájomné spoznávanie a získavanie poznatkov o histórii, kultúre a tradíciách detí príslušníkov rôznych národnostných menšín – národnostných spoločenstiev.

Príjemcami, ktorí majú právo zúčastniť sa na prideľovaní finančných prostriedkov, sú jednotky lokálnej samosprávy na území AP Vojvodiny v mene inštitúcií predškolskej výchovy a vzdelávania na území AP Vojvodiny, ktoré založila Srbská republika, autonómna pokrajina a jednotka lokálnej samosprávy.

**KRITÉRIÁ PRIDELENIA FINANČNÝCH PROSTRIEDKOV**

Kritériá prideľovania finančných prostriedkov podľa Pravidiel o prideľovaní rozpočtových prostriedkov na financovanie a spolufinancovanie programov a projektov v oblasti predškolskej výchovy a vzdelávania v Autonómnej pokrajine Vojvodiny sú:

1. odpoveď na tému programu / projektu,
2. vplyv navrhovaného programu / projektu,
3. kompetencie navrhovateľa a predchádzajúce skúsenosti.

**SPÔSOB UCHÁDZANIA**

Prihláška na pridelenie finančných prostriedkov sa predkladá na jednotnom súbehovom formulári sekretariátu. **Jedna lokálna samospráva môže predložiť najviac dve žiadosti alebo sa môže uchádzať na súbehu až o dva programy / projekty.**

**Neúplné prihlášky, oneskorené prihlášky, neoprávnené prihlášky (prihlášky podané osobami, ktoré nie sú oprávnené a subjektmi, ktorí nie sú určený súbehom), prihlášky, ktoré sa nevzťahujú na súbehom určené použitie, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulom roku nezdôvodnili pridelené finančné prostriedky prostredníctvom finančných a naratívnych správ, prihlášky užívateľov, ktorí opisnú/finančnú správu o realizácii programov/projektov z predchádzajúceho roku nedodali v plánovaných lehotách, programy, resp. projekty, ktoré nemôžu byť prevažne realizované v priebehu bežného rozpočtového roka, sa nebudú rozoberať.**

**Ďalšie informácie týkajúce sa realizácie súbehu je možné získať telefonicky 021/487 4819 a 487 4335.**

**B) FINANCOVANIE A SPOLOČNÉ FINANCOVANIE PROGRAMOV A PROJEKTOV V OBLASTI ZÁKLADNÉHO A STREDNÉHO VZDELÁVANIA V AP VOJVODINE V ROKU 2023 ROKU**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2023 na financovanie a spoločné financovanie programov a projektov na zvyšovanie kvality vzdelávania a výchovy v oblasti základného a stredného vzdelávania v AP Vojvodine v roku 2023 sú vo výške **9 600 000,00 dinárov.**

**ROZVRHNUTIE PROSTRIEDKOV**

1. **Pre ustanovizne základného a stredného vzdelávania a regionálne centrá pre profesionálny rozvoj zamestnancov vo vzdelávaní**

a) pre programy a projekty základného vzdelávania – **4 835 000,00 dinárov,**

b) pre programy a projekty stredného vzdelávania – **2 200 000,00 dinárov,**

1. **pre združenia**

a) pre programy a projekty na úrovni základného vzdelávania – **1 400 000,00 , 00 dinárov,**

b) pre programy a projekty na úrovni stredného vzdelávania –**1 165 000,00 dinárov.**

Právo zúčastniť sa súbehu majú ustanovizne základného a stredného vzdelávania na území AP Vojvodiny založené Srbskou republikou, autonómnou pokrajinou alebo jednotkou lokálnej samosprávy a regionálnymi centrami pre profesionálny rozvoj zamestnancov vo vzdelávaní so sídlom na území AP Vojvodiny, ako aj združenia so sídlom na území AP Vojvodiny, ktoré určili aktivity v oblasti vzdelávania ako jeden z cieľov združenia štatútom.

Finančnou podporou, ktorá sa týmto súbehom prezentuje alebo chráni verejný záujem určený ustanoveniami článkov 6, 7, 8 a 9 Zákona o základoch systému výchovy a vzdelania (vestník Službeni glasnik RS č. 88/2017, 27/2018 – iné zákony, 10/2019, 6/2020 a 129/2021).

Tieto prostriedky sú určené na tieto priority:

1. **Modernizáciu výchovno-vzdelávacej práce**

a) modernizácia vzdelávaco-výchovnej práce prostredníctvom inovácie a kreativity všetkých účastníkov,

b) odborné zdokonaľovanie učiteľských kádrov;

c) medializácia vzdelávania s cieľom poukázať na dobré príklady z praxe a súčasné trendy v oblasti vzdelávania,

1. **Prispôsobenie vzdelávania potrebám trhu práce**

a) zveľaďovanie podnikateľského ducha, rozvoj praktických a životných zručností, profesijná orientácia a kariérové poradenstvo, zvyšovanie kvality odbornej praxe.

1. **Pestovanie multikultúrnosti/interkultúrnosti a tradície, materinského jazyka príslušníkov národnostných menšín – národnostných spoločenstiev**

a) vytváranie podmienok pre žiakov príslušníkov rôznych národnostných spoločenstiev, aby sa lepšie spoznali a získavali ďalšie poznatky o histórii, kultúre a ďalších dôležitých faktoch o koexistencii, posilňovaní medzietnickej dôvery.

1. **Podporovanie inkluzívneho vzdelávania a predchádzanie predčasnému ukončeniu formálneho vzdelávania**

a) sociálne začlenenie a rozvoj žiakov (s vývojovým postihnutím, špecifickými poruchami učenia a žiakov zo sociálne citlivých skupín), ako aj predchádzanie predčasnému opusteniu formálneho vzdelávania,

b) podpora žiakov s mimoriadnymi schopnosťami, rozvoj talentov v súlade so svojimi výchovno-vzdelávacími potrebami (prispôsobením spôsobov a podmienok práce, obohacovaním a rozširovaním učebného obsahu, súťaženiami žiakov neorganizovanými Ministerstvom príslušného pre oblasť vzdelávania /medziregionálna, medzinárodná).

1. **Podpora mimoškolských aktivít**

5a) usporiadané a odborné usmerňovanie voľného času žiakov v mimoškolských obdobiach a počas školských prestávok prostredníctvom vzdelávacích táborov, stretnutí žiakov, sekcií, športových, vedeckých a technických, kultúrnych a iných obsahov.

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky alokačných prostriedkov platia tieto kritériá:

1. odpoveď na tému programu / projektu,
2. vplyv navrhovaného programu / projektu,
3. kompetencie navrhovateľa a predchádzajúce skúsenosti,
4. výška finančných prostriedkov z prenájmu budovy alebo časti budovy, ktoré boli uhradené do rozpočtu Autonómnej pokrajiny Vojvodiny v predchádzajúcom kalendárnom roku.

**SPÔSOB UCHÁDZANIA**

Prihláška sa predkladá na jednotnom tlačive, ktorý je uverejnený na webovej stránke sekretariátu. **Jedna právnická osoba môže predložiť až dve prihlášky.** S prihláškou na súbeh sa predkladá nasledovná dokumentácia:

1. fotokópia rozhodnutia о zápise do registra v Agentúre obchodných registrov pre združenia,
2. fotokópia potvrdenia o daňovom identifikačnom čísle,
3. fotokópiu výpisu zo štatútu združenia alebo zakladateľského aktu (v ktorom sa stanovuje, že ciele združenia sú realizované v oblasti špecifikovanej v súbehu) overenú združením,
4. zmluva o prenájme budovy alebo časti budovy vo verejnom vlastníctve Autonómnej pokrajiny Vojvodina, ktorá bola platná v predchádzajúcom kalendárnom roku a doklad o zaplatení finančných prostriedkov do rozpočtu Autonómnej pokrajiny Vojvodina, z predchádzajúceho kalendárneho roka.

**Komisia nebude rozoberať:** **neúplné prihlášky, oneskorené prihlášky, neoprávnené prihlášky (prihlášky podané osobami, ktoré nie sú oprávnené a subjektmi, ktorí nie sú určené súbehom), prihlášky, ktoré sa nevzťahujú na súbehom identifikovaný účel, prihlášky týkajúce sa obstarania alebo údržby objektov vo funkcii realizácie projektu, prihlášky užívateľov, ktorí v minulom roku nezdokladovali pridelené finančné prostriedky prostredníctvom finančných a opisných správ, prihlášky žiadateľov, ktorí opisnú/finančnú správu o realizácii programov/projektov z minulého roka nedodali v plánovaných lehotách, programy, resp. projekty, ktoré nemôžu byť prevažne realizované v priebehu bežného rozpočtového roka.**

**Ďalšie informácie týkajúce sa realizácie súbehu je možné získať telefonicky 021/487-4819 a 487-4393.**

**C) FINANCOVANIE A SPOLOČNÉ FINANCOVANIE PROGRAMOVÝCH AKTIVÍT A PROJEKTOV NA ZVÝŠENIE KVALITY ŽIACKEHO ŠTANDARDU V AP VOJVODINE V ROKU 2023**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2023 na financovanie a spoločné financovanie programových aktivít a projektov na zvýšenie kvality žiackeho štandardu v AP Vojvodine v roku 2023 sú vo výške **2 000 000,00 dinárov.**

Právo zúčastniť sa súbehu majú ustanovizne žiackych štandardov – domovy žiakov stredných škôl, školy s domovom žiakov, špeciálne školy so žiackymi domovmi, žiacke strediská, žiacke oddychové zariadenia a žiacke kultúrne strediská na území AP Vojvodiny založené Srbskou republikou a AP Vojvodinou.

Tieto prostriedky sú určené na:

1. organizovanie stretnutí žiackych domovov v AP Vojvodine,
2. realizáciu programov a projektov v oblasti vzdelávania, kultúry, umenia, športu,
3. realizáciu rôznych podujatí,
4. zavedenie a udržiavanie štandardov HACCP a ISO v ustanovizniach žiackeho štandardu a
5. realizáciu iných programových aktivít a projektov vo funkcii zvyšovania úrovne žiackych štandardov.

**KRITÉRIÁ PRIDELENIA FINANČNÝCH PROSTRIEDKOV**

Výška prostriedkov sa určuje na základe týchto kritérií:

1. význam programových aktivít alebo projektov pre rozvoj žiackeho štandardu v AP Vojvodine,
2. počet účastníkov programových aktivít a projektov,
3. stupeň rozvoja jednotky lokálnej samosprávy, na území ktorej sa nachádza ustanovizeň žiackeho štandardu,
4. existencia iných zdrojov financovania programových činností alebo projektov,
5. úspešná realizácia pridelených finančných prostriedkov z rozpočtu AP Vojvodiny v predchádzajúcich rokoch s predloženou správou a dôkazmi o účely a zákonnom využívaní rozpočtových prostriedkov,
6. programovú činnosť a projekt možno realizovať hlavne v bežnom rozpočtovom roku.

**SPÔSOB UCHÁDZANIA**

Prihláška sa predkladá na jednotnom tlačive, ktoré je uverejnené na webovej stránke sekretariátu. **Jedna inštitúcia predkladá iba jednu prihlášku.**

Nebudú sa brať do úvahy neúplné a oneskorené prihlášky.

**Ďalšie informácie týkajúce sa realizácie súbehu je možné získať telefonicky 021/487-4602 a 487 4884.**

**D) FINANCOVANIE A SPOLUFINANCOVANIE PROGRAMOV A PROJEKTOV V OBLASTI ZLEPŠENIA JAZYKOVÝCH KOMPETENCIÍ ŽIAKOV ZÁKLADNÝCH A STREDNÝCH ŠKÔL V AP VOJVODINE V ROKU 2023**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2023 na financovanie a spoločné financovanie programov a projektov v oblasti zlepšenia jazykových kompetencií žiakov základných a stredných škôl v AP Vojvodine v roku 2023 sú zabezpečené v sume **700 000,00 dinárov, a to:** 600 000,00 dinárov pre úroveň základného vzdelania a výchovy a 100 000 diárov pre úroveň stredoškolského vzdelania a výchovy.

Právo zúčastniť sa súbehu majú ustanovizne základného a stredoškolského vzdelania na území AP Vojvodiny, ktoré založila Srbská republika, autonómna pokrajina alebo jednotka lokálnej samosprávy, ktoré organizujú obvodné a medziobvodné súťaže v jazykových znalostiach (maďarský, rumunský, slovenský, rusínsky a chorvátsky) a jazykovej kultúre pre žiakov základných a stredných škôl, ktorí sa vzdelávajú v materinskom jazyku.

Prostriedky sa prideľujú na financovanie a spoločné financovanie programov a projektov v oblasti zlapšenia jazykových kompetencií žiakov základných a stredných škôl v AP Vojvodine a sú určené najmä na:

* organizáciu a realizáciu obvodných a medziobvodných súťaží v jazykových znalostiach (maďarčina, rumunčina, slovenčina, rusínčina a chorvátčina) a jazykovej kultúre pre žiakov základných a stredných škôl, ktorí sa vzdelávajú v materinskom jazyku podľa Kalendára súťaží a podujatí žiakov základných a stredných škôl, ktorý vynáša Ministerstvo príslušné pre oblasť vzdelávania v Srbskej republike.

**KRITÉRIÁ PRIDELENIA FINANČNÝCH PROSTRIEDKOV**

Pri rozhodovaní o pridelení prostriedkov sa bude prihliadať na nasledujúce kritériá:

1. súvisí s témou projektu,
2. vplyv navrhovaného projektu,
3. kompetencie navrhovateľa a predchádzajúce skúsenosti
4. výška finančných prostriedkov z prenájmu budovy alebo časti budovy, ktoré boli uhradené do rozpočtu Autonómnej pokrajiny Vojvodiny v predchádzajúcom kalendárnom roku.

**SPÔSOB UCHÁDZANIA**

Prihláška sa predkladá na jednotnom tlačive, ktorý je uverejnený na webovej stránke sekretariátu. **Jedna právnická osoba môže predložiť jednu prihlášku.**

**Komisia nebude rozoberať: neúplné prihlášky, oneskorené prihlášky, neoprávnené prihlášky, prihlášky, ktoré sa nevzťahujú na súbehom určený účel, prihlášky týkajúce sa obstarania alebo údržby zariadení vo funkcii realizácie projektu, prihlášky užívateľov, ktorí v minulom roku nezdokladovali pridelené finančné prostriedky prostredníctvom finančných a opisných správ a prihlášky žiadateľov, ktorí opisnú/ finančnú správu o realizácii programov/projektov z minulého roka nedodali v plánovaných lehotách.**

**Ďalšie informácie týkajúce sa realizácie súbehu je možné získať telefonicky 021/487-4035 a 487-4335.**

**E) FINANCOVANIE A SPOLOČNÉ FINANCOVANIE OBSTARANIA VYBAVENIA PRE ZÁKLADNÉ ŠKOLY, KTORÉ MAJÚ STATUS VEREJNE UZNANÝCH ORGANIZÁTOROV AKTIVÍT FORMÁLNEHO VZDELÁVANIA DOSPELÝCH NA ÚZEMÍ AP VOJVODINY V ROKU 2023**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2023 sú určené na financovanie a spoločné financovanie obstarania vybavenia pre základné školy, ktoré majú status verejne uznaných organizátorov aktivít formálneho základného vzdelávania dospelých na území AP Vojvodiny v roku 2022 a sú vo výške **1**.**000.000,00 dinárov.**

Žiadatelia, ktorí majú právo zúčastniť sa prideľovania finančných prostriedkov, sú základné školy na území AP Vojvodiny založené Srbskou republikou, AP Vojvodinou a jednotkami lokálnej samosprávy, a ktoré majú status verejne uznaných organizátorov aktivít formálneho základného vzdelávania pre dospelých, resp. majú rozhodnutie sekretariátu o plnení predpísaných podmienok na vykonávanie činnosti formálneho základného vzdelávania pre dospelých.

Pri obstarávaní zariadenia je užívateľ povinný konať v súlade s ustanoveniami Zákona o verejnom obstarávaní (vestník Službeni glasnik RS číslo 91/19).

**KRITÉRIÁ PRIDELENIA FINANČNÝCH PROSTRIEDKOV**

Kritériá prideľovania prostriedkov sú:

1. význam plánovanej investície do zariadení s cieľom zvýšiť kvalitu a modernizovať výkonnosť výučby,
2. potreba vybavenia na organizáciu výučby,
3. počet žiakov v škole - počet koncových užívateľov,
4. stupeň rozvoja jednotky lokálnej samosprávy, na území ktorej sa nachádza vzdelávacia ustanovizeň,
5. existencia iných zdrojov financovania obstarania vybavenia,
6. obstaranie zariadení, ktoré možno realizovať hlavne v bežnom rozpočtovom roku
7. výška finančných prostriedkov z prenájmu budovy alebo časti budovy, ktoré boli uhradené do rozpočtu Autonómnej pokrajiny Vojvodiny v predchádzajúcom kalendárnom roku.

**SPÔSOB UCHÁDZANIA**

Prihláška sa predkladá na jednotnom tlačive, ktorý je uverejnený na webovej stránke sekretariátu. **Jedna ustanovizeň predkladá iba jednu prihlášku.** Pri prihláške na súbeh je predložená aj nepovinná ponuka na obstaranie vybavenia (výpočet nákupu zariadenia).

Oneskorené a neúplné prihlášky sa nebudú rozoberať.

**Ďalšie informácie týkajúce sa realizácie súbehu je možné získať telefonicky 021/487-4035 a 487-4884.**

**E) FINANCOVANIE A SPOLOČNÉ FINANCOVANIE ZÁKLADNÝCH A STREDNÝCH ŠKÔL V AP VOJVODINE, KTORÉ USKUTOČŇUJÚ DVOJJAZYČNÉ VYUČOVANIE V ROKU 2023**

Prostriedky zabezpečené Pokrajinským parlamentným uznesením o rozpočte Autonómnej pokrajiny Vojvodiny na rok 2023 na financovanie a spoločné financovanie základných a stredných škôl v AP Vojvodine, ktoré uskutočňujú dvojjazyčné výučovanie v roku 2023(ďalej len: dvojjazyčné školy) sú vo výške 3.500.000,00 dinárov, a to:

1. **pre základné vzdelávanie**

**a) programové náklady** v rámci realizácie dvojjazyčného vyučovania (financovanie vykonávateľov, ktorí realizujú dvojjazyčné vyučovanie, náklady na vzdelávacie materiály, odborné zdokonaľovanie zamestnancov – školenie pedagogických pracovníkov v tuzemsku a v zahraničí, náklady na získanie odbornej literatúry a didaktického materiálu, ako aj všetky ostatné výdavky na realizáciu dvojjazyčnej výučby **783 000,00 dinárov,**

**b) obstaranie vybavenia** v rámci realizácie dvojjazyčnej výučby **890 000,00 dinárov**,

1. **pre stredné vzdelávanie**

**a) programové náklady** v rámci realizácie dvojjazyčnej výučby (financovanie zamestnancov, ktorí realizujú dvojjazyčné vzdelávanie, náklady na vzdelávacie materiály, odborné zdokonaľovanie zamestnancov – školenie pedagogických pracovníkov v tuzemsku a v zahraničí, náklady na získanie odbornej literatúry a didaktického materiálu, ročné členské pre licenciu Kembridž centra a členské pre medzinárodnú maturitu – IB, ako aj všetky ostatné výdavky na realizáciu dvojjazyčnej výučby **1 500 000,00 dinárov,**

**b) obstaranie vybavenia** v rámci realizácie dvojjazyčnej výučby **327 000,00 dinárov**,

Pri obstarávaní služieb a zariadenia je užívateľ povinný konať v súlade s ustanoveniami Zákona o verejnom obstarávaní (vestník Službeni glasnik RS č. 91/19)

Právo na prideľovanie finančných prostriedkov majú ustanovizne základného a stredného vzdelávania, ktoré získali súhlas ministerstva zodpovedného za oblasť vzdelávania (ďalej len: Ministerstvo) na vykonávanie dvojjazyčnej výučby.

**KRITÉRIÁ PRIDELENIA FINANČNÝCH PROSTRIEDKOV**

Pri určovaní výšky finančných prostriedkov na programové náklady pri vykonávaní dvojjazyčného vyučovania, platia tieto kritériá:

* počet učiteľov, ktorí sa zúčastňujú dvojjazyčnej výučby,
* počet žiakov, ktorí sa zúčastňujú dvojjazyčnej výučby,
* zdôvodnenie v zmysle ďalšieho vývoja dvojjazyčnej výučby
* výška finančných prostriedkov z prenájmu budovy alebo časti budovy, ktoré boli uhradené do rozpočtu Autonómnej pokrajiny Vojvodiny v predchádzajúcom kalendárnom roku.

Pri určovaní výšky finančných prostriedkov na obstaranie vybavenia vo funkcii realizácie dvojjazyčnej výučby, platia tieto kritériá:

* počet dvojjazyčných tried a
* počet vyučovacích predmetov, čo sa prednášajú dvojjazyčne
* výška finančných prostriedkov z prenájmu budovy alebo časti budovy, ktoré boli uhradené do rozpočtu Autonómnej pokrajiny Vojvodiny v predchádzajúcom kalendárnom roku.

**SPÔSOB UCHÁDZANIA**

Prihláška sa predkladá na jednotnom tlačive, ktorý je uverejnený na webovej stránke sekretariátu. S prihláškou na súbeh sa predkladá nasledovná dokumentácia:

1. fotokópia aktu potvrdzujúceho získaný súhlas ministerstva,
2. nepovinná ponuka na programové náklady, nákup zariadenia (výpočet nákladov)
3. zmluva o prenájme budovy alebo časti budovy vo verejnom vlastníctve Autonómnej pokrajiny Vojvodina, ktorá bola platná v predchádzajúcom kalendárnom roku a doklad o zaplatení finančných prostriedkov do rozpočtu Autonómnej pokrajiny Vojvodina, z predchádzajúceho kalendárneho roka.

Oneskorené a neúplné prihlášky sa nebudú rozoberať.

**Ďalšie informácie týkajúce sa realizácie súbehu je možné získať telefonicky 021/487-4819 a 487-4335.**

**SPOLOČNÉ PODMIENKY PRE VŠETKY PROGRAMY A PROJEKTY**

O pridelení finančných prostriedkov príjemcom rozhoduje pokrajinský tajomník zodpovedný za vzdelávacie záležitosti na návrh komisie na realizáciu súbehu, ktorá posudzuje prijaté žiadosti. Komisia si vyhradzuje právo žiadať si, ak treba, od podávateľa prihlášky dodatočnú dokumentáciu alebo informácie.

Ak je žiadosť podpísaná osobou podliehajúcou oprávneniu, je potrebné priložiť k podpisu riadne podpísané oprávnenie pre podpisovanie.

Výsledky súbehu sa uverejňujú na webovej stránke sekretariátu.

**Lehota podávania prihlášok na súbeh je 24. marca 2023.**

Prihlášky sa predkladajú osobne odovzdaním v spisovni pokrajinských správnych orgánov v Novom Sade (prízemie budovy Pokrajinskej vlády) alebo odosielajú poštou na adresu: *Pokrajinský sekretariát vzdelávania, predpisov, správy a národnostných menšín – národnostných spoločenstiev, 21 000 Nový Sad, Bulvár Mihajla Pupina 16, s názvom súbehu / programu a projektu.*

Formulár dotazníka a prílohy si môžete stiahnuť od **1. marca 2023** z oficiálnej webovej prezentácie sekretariátu: [**www.puma.vojvodina.gov.rs**](http://www.puma.vojvodina.gov.rs/) **.**

POKRAJINSKÝ TAJOMNÍK

Zsolt Szakállas